CELEX: 
Language: et
Date: 2021-09-29 00:00:00
Title: KOMISJONI DELEGEERITUD MÄÄRUS (EL) …/…, millega muudetakse Euroopa Parlamendi ja nõukogu määruse (EL) 2019/452 (millega luuakse liitu tehtavate välismaiste otseinvesteeringute taustauuringute raamistik) lisa

SELETUSKIRI
            
            
               1.DELEGEERITUD ÕIGUSAKTI TAUST
            
            
               Euroopa Parlamendi ja nõukogu määruse (EL) 2019/452 (millega luuakse liitu tehtavate välismaiste otseinvesteeringute taustauuringute raamistik)
                  1
                (edaspidi „määrus“) peamine eesmärk on suurendada liikmesriikide ja Euroopa Komisjoni teadlikkust teatavatest välismaistest otseinvesteeringutest tulenevatest riskidest, mis võivad teatavatel asjaoludel mõjutada julgeolekut ja avalikku korda liidus. 
            
            
               Määruse artiklitega 6–11 on kehtestatud koostöömehhanism, mille abil liikmesriigid ja komisjon vahetavad teavet ja esitavad märkusi selliste välismaiste otseinvesteeringute kohta, mis mõjutavad tõenäoliselt julgeolekut või avalikku korda rohkem kui ühes liikmesriigis. 
            
            
               Samuti püütakse määrusega suurendada teadlikkust välismaistest otseinvesteeringutest, mis mõjutavad liidule huvi pakkuvaid projekte ja programme. Sel eesmärgil on komisjonil määruse artikli 8 kohaselt lubatud esitada arvamus, kui ta leiab, et välismaine otseinvesteering võib julgeoleku või avaliku korra seisukohast mõjutada liidule huvi pakkuvaid projekte või programme. Komisjoni arvamus saadetakse kõikidele liikmesriikidele. Artikli 8 lõike 2 punktis c on sätestatud, et liikmesriik, kuhu investeeringut kavatsetakse teha või kuhu see on tehtud, võtab komisjoni arvamust „igati arvesse“ ja annab komisjonile aru, kui tema arvamust ei ole järgitud. 
            
            
               Artikli 8 lõike 3 kohaselt on liidule huvi pakkuvad projektid ja programmid need, millega on seotud märkimisväärne summa või oluline osa liidu rahalistest vahenditest või mida reguleerib liidu õigus, mis käsitleb elutähtsat taristut, olulise tähtsusega tehnoloogiaid või olulise tähtsusega sisendeid, mis on julgeoleku või avaliku korra seisukohast olulised. Projektide ja programmide loetelu on esitatud määruse lisas. Vastavalt artikli 8 lõikele 4 võtab komisjon vastu delegeeritud õigusaktid, et seda loetelu muuta.
            
            
               Pärast lisa eelmist ajakohastamist 13. juulil 2020
                  2
                on toimunud areng, sealhulgas võetud vastu 2021.–2027. aasta mitmeaastane finantsraamistik,
                  3
                mistõttu leiti, et järgmised liidule huvi pakkuvad projektid ja programmid vastavad artikli 8 lõike 3 kriteeriumidele ning seetõttu tehakse ettepanek kanda need määruse lisas olevasse loetellu.
            
            
               1.Kosmoseprogrammi eesmärk on tagada järjepidev investeerimine ELi kosmosetegevusse, soodustada teaduse ja tehnika arengut ning toetada Euroopa kosmosetööstuse konkurentsivõimet ja innovatsioonisuutlikkust. Programm katab kogu olemasoleva taristu ning võimaldab ELi ülemaailmsel satelliitnavigatsioonisüsteemil (Galileo), Euroopa Geostatsionaarsel Navigatsioonilisasüsteemil (EGNOS) ning ELi tasuta ja avatud Maa seire programmil (Copernicus) kesta ja areneda. Teiseks töötatakse selle raames välja uusi julgeolekukomponente, nagu kosmose olukorrast ülevaate saamine (Space and Situational Awareness, SSA) koos selle kosmose jälgimise ja seire komponendiga (Space Surveillance and Tracking, SST) ning arendatakse uut valitsuse satelliitside teenust (GOVSATCOM) ELi ja liikmesriikide ametiasutuste jaoks. Kolmandaks soodustab see kosmosetööstuse tugevnemist ja uuenduslikkust, näiteks parandades kosmosevaldkonna idufirmade ning väikeste ja keskmise suurusega ettevõtete (VKEde) juurdepääsu riskikapitalile, hõlbustades juurdepääsu katse- ja töötlemisrajatistele ning edendades sertifitseerimist ja standardimist. Neljandaks aitab see säilitada ELi autonoomset pääsu kosmosesse, näiteks koondades ELi nõudlust kanderaketiteenuste järele ja investeeringuid innovatiivsesse tehnoloogiasse, nagu korduvkasutatavad kanderaketid.
            
            
               2.„Euroopa horisont“ on liidu peamine teadusuuringute ja innovatsiooni rahastamise programm. Muu hulgas toetatakse sellega meetmeid, mis on üliolulised liidu julgeoleku ja avaliku korra seisukohast. Programmi „Euroopa horisont“ rakendamise raames võib liit luua teatavaid õiguslikult määratletud avaliku ja erasektori ning avaliku sektori siseseid partnerluse vorme. Ehkki need partnerlused on kooskõlas programmi „Euroopa horisont“ eesmärkidega ja on programmiga tõenäoliselt hõlmatud, on need eraldiseisvad ja ulatuslikud vahendid, millel on esmases õiguses eraldi õiguslik alus, st ELi toimimise lepingu artiklid 185 ja 187. Suurema kindluse huvides on asjakohane sõnaselgelt mainida partnerlusi, mis seisnevad liidu osalemises mitme liikmesriigi algatatud programmides, selliseid vahendeid nagu ühisettevõtted või selliseid asutusi nagu Euroopa Innovatsiooni- ja Tehnoloogiainstituut.
            
            
               3.Euratomi teadus- ja koolitusprogrammiga (2021–2025) toetatakse tuumaenergiauuringuid ja koolitustegevust, keskendudes tuumaohutusele ja -julgeolekule, radioaktiivsete jäätmete ja kasutatud tuumkütuse käitlemisele, kiirguskaitsele ja tuumasünteesienergiale. Selle abil parandatakse ka tegevust haridus- ja koolitusvaldkonnas ning juurdepääsu teadustaristule. Lisaks toetatakse sellest tuumavaldkonna teadlaste liikuvust programmi „Euroopa horisont“ Marie Skłodowska-Curie meetme raames. See programm põhineb samadel rahastamisvahenditel ja osalemisreeglitel kui programm „Euroopa horisont“. Programm kestab viis aastat ning 2025. aastal pikendatakse seda kahe aasta võrra, et viia see vastavusse 2021.–2027. aasta mitmeaastase finantsraamistikuga.
            
            
               4.Euroopa ühendamise rahastust rahastatakse olulisi projekte transpordi, energeetika ja digivaldkonnas. Selle eesmärk on kiirendada investeeringute tegemist üleeuroopalistesse võrkudesse ja võimendada nii avaliku kui ka erasektori rahalisi vahendeid ning samal ajal suurendada õiguskindlust, järgides tehnoloogianeutraalsuse põhimõtet. Transpordivaldkonnas edendab see raudtee-, maantee-, siseveetee- ja meretransporditaristut arendades ja ajakohastades ning ohutut ja turvalist liikuvust tagades koostalitlusvõimelisi ja mitmeliigilisi võrke. Lisaks tagab see, et kui kohandatakse taristut sõjaväelise liikuvuse parandamiseks ELis, luuakse kahesuguseks kasutuseks sobilik taristu, mis vastab nii tsiviil- kui ka sõjalistele vajadustele. Energeetikasektoris on programmi eesmärk aidata kaasa Euroopa energiaturu edasisele lõimimisele, parandada energiavõrkude piiri- ja sektoriülest koostalitlust, soodustada CO₂-heite vähendamist ja tagada varustuskindlus. Rahalisi vahendeid pakutakse ka piiriülestele taastuvenergia tootmise projektidele. Digitaalse ühenduvuse valdkonnas kajastab programmi kohaldamisala asjaolu, et digipööre majanduses ja ühiskonnas laiemalt sõltub üldisest juurdepääsust usaldusväärsetele ja taskukohastele suure ja ülisuure läbilaskevõimega võrkudele. Selleks et projekt oleks rahastamiskõlblik, peab see aitama kaasa digitaalse ühtse turu ja ELi ühenduvuse eesmärkide saavutamisele. 
            
            
               5.Programm „Digitaalne Euroopa“ on esimene ELi rahastamisvahend, millega tuuakse ettevõtjate ja kodanikeni digitehnoloogiat. Sellest rahastatakse projekte viies olulises valdkonnas: superarvutid, tehisintellekt, küberturvalisus, kõrgema taseme digioskused ning digitehnoloogia kasutamise laiendamine majanduses ja ühiskonnas. Programmi eesmärk on kaotada lõhe digitehnoloogiate uurimise ja kasutuselevõtu vahel ning tuua teadusuuringute tulemused turule Euroopa kodanike ja ettevõtjate, eelkõige väikeste ja keskmise suurusega ettevõtjate hüvanguks. Programmi „Digitaalne Euroopa“ raames tehtavate investeeringutega toetatakse liidu kahte eesmärki, milleks on rohe- ja digipööre, ning tugevdatakse liidu vastupidavust, tema avatud strateegilist autonoomiat ja digitaalset suveräänsust. See täiendab muid ELi programme, näiteks teadusuuringute ja innovatsiooni programmi „Euroopa horisont“ ning Euroopa ühendamise rahastut digitaristu jaoks. 
            
            
               6.Euroopa Kaitsefond edendab Euroopa kaitsesektori tehnoloogilise ja tööstusliku baasi konkurentsivõimet ja innovatsioonisuutlikkust, et suurendada liidu julgeolekut ja strateegilist sõltumatust. Selle abil käivitatakse koostööprogramme, mis liidu toetuseta ei toimiks, ning pakutakse teadus- ja arendustegevust toetades stiimuleid, mis on vajalikud koostöö edendamiseks tööstustsükli igas etapis. Sellega jätkatakse kahte juba lisasse kantud programmi, nimelt kaitsealaste teadusuuringute ettevalmistavat meedet ja Euroopa kaitsevaldkonna tööstusliku arendamise programmi. Lisaks on fondi ja alalise struktureeritud koostöö (PESCO) raames rakendatavate projektide vahel tihedad seosed, mis avaldub toetuskõlblike PESCO projektide suuremas rahastamismääras.
            
            
               7.EL algatas programmi „EL tervise heaks“ COVID-19 pandeemia tõttu ning tema meditsiini- ja tervishoiutöötajatel, patsientidel ja tervishoiusüsteemidel on sellest olnud palju abi. Selle ELi kõigi aegade suurima tervishoiuprogrammi eesmärk on muuta tervishoiusüsteemid vastupidavamaks, et tulla toime selliste piiriüleste terviseohtudega nagu COVID-19, suurendada kriisiohjesuutlikkust ja pandeemiaks valmisolekut, parandada liidus ravimite ja meditsiiniseadmete ning kriisi korral oluliste toodete kättesaadavust, juurdepääsetavust ja taskukohasust, toetada innovatsiooni ning edendada digipööret.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Kooskõlas delegeeritud õigusakte käsitleva Euroopa Parlamendi, nõukogu ja Euroopa Komisjoni ühisseisukoha lõikega 4 on käesoleva delegeeritud õigusakti küsimuses toimunud asjakohased ja läbipaistvad konsultatsioonid, sh ekspertide tasandil. Konsulteeriti Euroopa Liitu tehtavate välismaiste otseinvesteeringute taustauuringute eksperdirühmaga.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Määruse artikli 8 lõikega 3 on komisjonile antud õigus võtta vastu delegeeritud õigusakte, et muuta liidule huvi pakkuvate projektide ja programmide loetelu.
            
            
               Määruse lisasse tuleks kanda järgmised projektid ja programmid:
            
         
         
            
               –Euroopa Parlamendi ja nõukogu 28. aprilli 2021. aasta määrus (EL) 2021/696, millega luuakse liidu kosmoseprogramm ja Euroopa Liidu Kosmoseprogrammi Amet ning tunnistatakse kehtetuks määrused (EL) nr 912/2010, (EL) nr 1285/2013 ja (EL) nr 377/2014 ning otsus nr 541/2014/EL
            
            
               –Euroopa Parlamendi ja nõukogu 28. aprilli 2021. aasta määrus (EL) 2021/695, millega luuakse teadusuuringute ja innovatsiooni raamprogramm „Euroopa horisont“ ja kehtestatakse selle osalemis- ja levitamisreeglid ning tunnistatakse kehtetuks määrused (EL) nr 1290/2013 ja (EL) nr 1291/2013.
            
            
               –Nõukogu 10. mai 2021. aasta määrus (Euratom) 2021/765, millega luuakse teadusuuringute ja innovatsiooni raamprogrammi „Euroopa horisont“ täiendav Euroopa Aatomienergiaühenduse teadus- ja koolitusprogramm aastateks 2021–2025 ning tunnistatakse kehtetuks määrus (Euratom) 2018/1563.
            
            
               –Euroopa Parlamendi ja nõukogu 7. juuli 2021. aasta määrus (EL) 2021/1153, millega luuakse Euroopa ühendamise rahastu ning tunnistatakse kehtetuks määrused (EL) nr 1316/2013 ja (EL) nr 283/2014.
            
            
               –Euroopa Parlamendi ja nõukogu 29. aprilli 2021. aasta määrus (EL) 2021/694, millega luuakse programm „Digitaalne Euroopa“ ja tunnistatakse kehtetuks otsus (EL) 2015/2240.
            
            
               –Euroopa Parlamendi ja nõukogu 29. aprilli 2021. aasta määrus (EL) 2021/697, millega luuakse Euroopa Kaitsefond ja tunnistatakse kehtetuks määrus (EL) 2018/1092.
            
            
               –Euroopa Parlamendi ja nõukogu 24. märtsi 2021. aasta määrus (EL) 2021/522, millega luuakse liidu tervisevaldkonna tegevusprogramm (programm „EL tervise heaks“) ajavahemikuks 2021–2027 ja tunnistatakse kehtetuks määrus (EL) nr 282/2014.
            
            
               KOMISJONI DELEGEERITUD MÄÄRUS (EL) …/…,
            
            
               29.9.2021,
            
            
               millega muudetakse Euroopa Parlamendi ja nõukogu määruse (EL) 2019/452 (millega luuakse liitu tehtavate välismaiste otseinvesteeringute taustauuringute raamistik) lisa
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 19. märtsi 2019. aasta määrust (EL) 2019/452, millega luuakse liitu tehtavate välismaiste otseinvesteeringute taustauuringute raamistik,
                  4
                eriti selle artikli 8 lõiget 4, 
            
            
               ning arvestades järgmist:
            
            
               (1)Määruse (EL) 2019/452 artikli 8 lõike 3 kohaselt on liidule huvi pakkuvad projektid ja programmid need, millega on seotud märkimisväärne summa või oluline osa liidu rahalistest vahenditest või mida reguleerib liidu õigus, mis käsitleb elutähtsat taristut, olulise tähtsusega tehnoloogiaid või olulise tähtsusega sisendeid, mis on julgeoleku või avaliku korra seisukohast olulised. 
            
            
               (2)Määruse (EL) 2019/452 artikli 8 lõikes 3 osutatud liidule huvi pakkuvate projektide ja programmide loetelu on esitatud sama määruse lisas.
            
            
               (3)Komisjon on kindlaks määranud mitu muud projekti ja programmi, mille võib kanda määruse (EL) 2019/452 lisas esitatud loetellu. 
            
            
               (4)Kosmoseprogrammi
                  5
                eesmärk on tagada investeeringute jätkumine ELi kosmosetegevusse, soodustada teaduse ja tehnika arengut ning toetada liidu kosmosetööstuse konkurentsivõimet ja innovatsioonisuutlikkust. Programm katab kogu olemasoleva taristu ning võimaldab ELi ülemaailmsel satelliitnavigatsioonisüsteemil (Galileo), Euroopa Geostatsionaarsel Navigatsioonilisasüsteemil (EGNOS) ning liidu tasuta ja avatud Maa seire programmil (Copernicus) kesta ja areneda. Selle raames töötatakse ka välja uusi julgeolekukomponente, nagu kosmose olukorrast ülevaate saamine (Space and Situational Awareness, SSA) koos selle kosmose jälgimise ja seire komponendiga (Space Surveillance and Tracking, SST) ning arendatakse uut valitsuse satelliitside teenust liidu ja liikmesriikide ametiasutuste jaoks. Programm soodustab ka kosmosetööstuse tugevnemist ja uuenduslikkust eesmärgiga säilitada liidu autonoomne pääs kosmosesse.
            
            
               (5)„Euroopa horisont“
                  6
                on liidu peamine teadusuuringute ja innovatsiooni rahastamise programm. Muu hulgas toetatakse sellega meetmeid, mis on üliolulised liidu julgeoleku ja avaliku korra seisukohast. 
            
            
               (6)Euratomi teadus- ja koolitusprogrammiga (2021–2025)
                  7
                toetatakse tuumaenergiauuringuid ja koolitustegevust, keskendudes tuumaohutusele ja -julgeolekule, radioaktiivsete jäätmete ja kasutatud tuumkütuse käitlemisele, kiirguskaitsele ja tuumasünteesienergiale. Selle abil parandatakse ka tegevust haridus- ja koolitusvaldkonnas ning juurdepääsu teadustaristule. 
            
         
         
            
               (7)Euroopa ühendamise rahastust
                  8
                rahastatakse olulisi projekte transpordi, energeetika ja digivaldkonnas. Sellest võidakse rahastada füüsilist ja virtuaalset elutähtsat taristut ja tehnoloogiat.
            
            
               (8)Programm „Digitaalne Euroopa“
                  9
                on esimene liidu rahastamisvahend, millega tuuakse ettevõtjate ja kodanikeni digitehnoloogiat. Sellega rahastatakse projekte valdkondades, mis on üliolulised liidu julgeoleku ja avaliku korra seisukohast, nagu superarvutid, tehisintellekt, küberturvalisus ja kõrgema taseme digioskused. 
            
            
               (9)Euroopa Kaitsefond
                  10
                on mõeldud vahendina, millega edendatakse liidu kaitsesektori tehnoloogilise ja tööstusliku baasi konkurentsivõimet ja innovatsioonisuutlikkust, et suurendada liidu julgeolekut ja strateegilist sõltumatust. 
            
            
               (10)EL algatas programmi „EL tervise heaks“
                  11
                COVID-19 pandeemia tõttu ning tema meditsiini- ja tervishoiutöötajatel, patsientidel ja tervishoiusüsteemidel on sellest olnud palju abi. Selle eesmärk on muuta tervishoiusüsteemid vastupidavamaks, et tulla toime selliste piiriüleste terviseohtudega nagu COVID-19, suurendada kriisiohjesuutlikkust ja pandeemiaks valmisolekut, parandada liidus ravimite ja meditsiiniseadmete ning kriisi korral oluliste toodete kättesaadavust, juurdepääsetavust ja taskukohasust, toetada innovatsiooni ning edendada digipööret.
            
            
               (11)Määrust (EL) 2019/452 tuleks seetõttu vastavalt muuta,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määruse (EL) 2019/452 lisa asendatakse käesoleva määruse lisas esitatud tekstiga. 
            
            
               Artikkel 2
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 29.9.2021
            
            
               
                     Komisjoni nimel
               
               
                     president
                     Ursula VON DER LEYEN
               
            
         
         
            
                  
                     (1)
                  
                        ELT L 79I, 21.3.2019, lk 1.
               
               
                  
                     (2)
                  
                        Nõukogu 17. detsembri 2020. aasta määrus (EL, Euratom) 2020/2093, millega määratakse kindlaks mitmeaastane finantsraamistik aastateks 2021–2027 (ELT L 433I, 22.12.2020, lk 11).
               
               
                  
                     (3)
                  
                        Komisjoni 13. juuli 2020. aasta delegeeritud määrus (EL) 2020/1298, millega muudetakse Euroopa Parlamendi ja nõukogu määruse (EL) 2019/452 (millega luuakse liitu tehtavate välismaiste otseinvesteeringute taustauuringute raamistik) lisa (ELT L 304, 18.9.2020, lk 1).
               
               
                  
                     (4)
                  
                        ELT L 79I, 21.3.2019, lk 1.
               
               
                  
                     (5)
                  
                        Euroopa Parlamendi ja nõukogu 28. aprilli 2021. aasta määrus (EL) 2021/696, millega luuakse liidu kosmoseprogramm ja Euroopa Liidu Kosmoseprogrammi Amet ning tunnistatakse kehtetuks määrused (EL) nr 912/2010, (EL) nr 1285/2013 ja (EL) nr 377/2014 ning otsus nr 541/2014/EL (ELT L 170, 12.5.2021, lk 69).
               
               
                  
                     (6)
                  
                        Euroopa Parlamendi ja nõukogu 28. aprilli 2021. aasta määrus (EL) 2021/695, millega luuakse teadusuuringute ja innovatsiooni raamprogramm „Euroopa horisont“ ning kehtestatakse selle osalemis- ja levitamiseeskirjad ning tunnistatakse kehtetuks määrused (EL) nr 1290/2013 ja (EL) nr 1291/2013 (ELT L 170, 12.5.2021, lk 1).
               
               
                  
                     (7)
                  
                        Nõukogu 10. mai 2021. aasta määrus (Euratom) 2021/765, millega luuakse teadusuuringute ja innovatsiooni raamprogrammi „Euroopa horisont“ täiendav Euroopa Aatomienergiaühenduse teadus- ja koolitusprogramm aastateks 2021–2025 ning tunnistatakse kehtetuks määrus (Euratom) 2018/1563 (ELT L 167I , 12.5.2021, lk 81).
               
               
                  
                     (8)
                  
                        Euroopa Parlamendi ja nõukogu 7. juuli 2021. aasta määrus (EL) 2021/1153, millega luuakse Euroopa ühendamise rahastu ning tunnistatakse kehtetuks määrused (EL) nr 1316/2013 ja (EL) nr 283/2014 (ELT L 249, 14.7.2021, lk 38).
               
               
                  
                     (9)
                  
                        Euroopa Parlamendi ja nõukogu 29. aprilli 2021. aasta määrus (EL) 2021/694, millega luuakse programm „Digitaalne Euroopa“ ja tunnistatakse kehtetuks otsus (EL) 2015/2240 (ELT L 166, 11.5.2021, lk 1).
               
               
                  
                     (10)
                  
                        Euroopa Parlamendi ja nõukogu 29. aprilli 2021. aasta määrus (EL) 2021/697, millega luuakse Euroopa Kaitsefond ja tunnistatakse kehtetuks määrus (EL) 2018/1092 (ELT L 170, 12.5.2021, lk 149).
               
               
                  
                     (11)
                  
                        Euroopa Parlamendi ja nõukogu 24. märtsi 2021. aasta määrus (EL) 2021/522, millega luuakse liidu tervisevaldkonna tegevusprogramm (programm „EL tervise heaks“) ajavahemikuks 2021–2027 ja tunnistatakse kehtetuks määrus (EL) nr 282/2014 (ELT L 107, 26.3.2021, lk 1).
               
            
      
    ---documentbreak--- 
      
         
         
            
               LISA 
            
            
               „LISA
            
            
               Artikli 8 lõikes 3 osutatud liidule huvi pakkuvad projektid ja programmid
            
            
               1.Euroopa GNSS-programmid (Galileo & EGNOS)
                  1
               :
            
            
               Euroopa Parlamendi ja nõukogu 11. detsembri 2013. aasta määrus (EL) nr 1285/2013 Euroopa satelliitnavigatsioonisüsteemide rajamise ja kasutamise kohta, millega tunnistatakse kehtetuks nõukogu määrus (EÜ) nr 876/2002 ning Euroopa Parlamendi ja nõukogu määrus (EÜ) nr 683/2008 (ELT L 347, 20.12.2013, lk 1).
            
            
               2.Copernicuse programm
                  2
               :
            
            
               Euroopa Parlamendi ja nõukogu 3. aprilli 2014. aasta määrus (EL) nr 377/2014, millega luuakse Copernicuse programm ja tunnistatakse kehtetuks määrus (EL) nr 911/2010 (ELT L 122, 24.4.2014, lk 44).
            
            
               3.ELi uue riikliku satelliitside programmi ettevalmistamist käsitlev ettevalmistav meede:
            
            
               Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012, eelkõige selle artikli 58 lõike 2 punkt b (
               
                  ELT L 193, 30.7.2018, lk 1
               
               ). 
            
            
               4.Kosmoseprogramm:
            
            
               Euroopa Parlamendi ja nõukogu 28. aprilli 2021. aasta määrus (EL) 2021/696, millega luuakse liidu kosmoseprogramm ja Euroopa Liidu Kosmoseprogrammi Amet ning tunnistatakse kehtetuks määrused (EL) nr 912/2010, (EL) nr 1285/2013 ja (EL) nr 377/2014 ning otsus nr 541/2014/EL (ELT L 170, 12.5.2021, lk 69).
            
            
               5.Programm „Horisont 2020“, sealhulgas ELi toimimise lepingu artikli 185 kohased teadus- ja arendusprogrammid ning ELi toimimise lepingu artikli 187 kohaselt loodud ühisettevõtted või muud struktuurid:
            
            
               Euroopa Parlamendi ja nõukogu 11. detsembri 2013. aasta määrus (EL) nr 1291/2013, millega luuakse teadusuuringute ja innovatsiooni raamprogramm „Horisont 2020“ aastateks 2014–2020 ning tunnistatakse kehtetuks otsus nr 1982/2006/EÜ (ELT L 347, 20.12.2013, lk 104), sealhulgas meetmed seoses määruses osutatud peamise progressi võimaldava tehnoloogiaga nagu tehisintellekt, robootika, pooljuhid ja küberturvalisus.
            
            
               6.Programm „Euroopa horisont“, sealhulgas ELi toimimise lepingu artikli 185 kohased teadus- ja arendusprogrammid ning ELi toimimise lepingu artikli 187 kohaselt loodud ühisettevõtted või muud struktuurid:
            
            
               Euroopa Parlamendi ja nõukogu 28. aprilli 2021. aasta määrus (EL) 2021/695, millega luuakse teadusuuringute ja innovatsiooni raamprogramm „Euroopa horisont“ ja kehtestatakse selle osalemis- ja levitamisreeglid ning tunnistatakse kehtetuks määrused (EL) nr 1290/2013 ja (EL) nr 1291/2013 (ELT L 170, 12.5.2021, lk 1).
            
            
               7.Euratomi teadus- ja koolitusprogramm (2021–2025):
            
            
               Nõukogu 10. mai 2021. aasta määrus (Euratom) 2021/765, millega luuakse teadusuuringute ja innovatsiooni raamprogrammi „Euroopa horisont“ täiendav Euroopa Aatomienergiaühenduse teadus- ja koolitusprogramm aastateks 2021–2025 ning tunnistatakse kehtetuks määrus (Euratom) 2018/1563 (ELT L 167 I, 12.5.2021, lk 81).
            
            
               8.Üleeuroopaline transpordivõrk (TEN-T):
            
            
               Euroopa Parlamendi ja nõukogu 11. detsembri 2013. aasta määrus (EL) nr 1315/2013 üleeuroopalise transpordivõrgu arendamist käsitlevate liidu suuniste kohta ja millega tunnistatakse kehtetuks otsus nr 661/2010/EL (ELT L 348, 20.12.2013, lk 1).
            
         
         
            
               9.Üleeuroopaline energiavõrk (TEN-E):
            
            
               Euroopa Parlamendi ja nõukogu 17. aprilli 2013. aasta määrus (EL) nr 347/2013 üleeuroopalise energiataristu suuniste kohta ja millega tunnistatakse kehtetuks otsus nr 1364/2006/EÜ ning muudetakse määrusi (EÜ) nr 713/2009, (EÜ) nr 714/2009 ja (EÜ) nr 715/2009 (ELT L 115, 25.4.2013, lk 39).
            
            
               10.Üleeuroopalised telekommunikatsioonivõrgud
                  3
               :
            
            
               Euroopa Parlamendi ja nõukogu 11. märtsi 2014. aasta määrus (EL) nr 283/2014, milles käsitletakse üleeuroopalisi telekommunikatsioonitaristu valdkonna võrke hõlmavaid suuniseid ja millega tunnistatakse kehtetuks otsus nr 1336/97/EÜ (ELT L 86, 21.3.2014, lk 14).
            
            
               11.Euroopa ühendamise rahastu:
            
            
               Euroopa Parlamendi ja nõukogu 7. juuli 2021. aasta määrus (EL) 2021/1153, millega luuakse Euroopa ühendamise rahastu ning tunnistatakse kehtetuks määrused (EL) nr 1316/2013 ja (EL) nr 283/2014 (ELT L 249, 14.7.2021, lk 38).
            
            
               12.Programm „Digitaalne Euroopa“:
            
            
               Euroopa Parlamendi ja nõukogu 29. aprilli 2021. aasta määrus (EL) 2021/694, millega luuakse programm „Digitaalne Euroopa“ ja tunnistatakse kehtetuks otsus (EL) 2015/2240 ( ELT L 166, 11.5.2021, lk 1).
            
            
               13.Euroopa kaitsevaldkonna tööstusliku arendamise programm:
            
            
               Euroopa Parlamendi ja nõukogu 18. juuli 2018. aasta määrus (EL) 2018/1092, millega kehtestatakse Euroopa kaitsevaldkonna tööstusliku arendamise programm eesmärgiga toetada liidu kaitsetööstuse konkurentsi- ja uuendusvõimet (ELT L 200, 7.8.2018, lk 30).
            
            
               14.Kaitsealaste teadusuuringute ettevalmistav meede:
            
            
               Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/20121, eelkõige selle artikli 58 lõike 2 punkt b (ELT L 193, 30.7.2018, lk 1).
            
            
               15.Euroopa Kaitsefond:
            
            
               Euroopa Parlamendi ja nõukogu 29. aprilli 2021. aasta määrus (EL) 2021/697, millega luuakse Euroopa Kaitsefond ja tunnistatakse kehtetuks määrus (EL) 2018/1092 (ELT L 170, 12.5.2021, lk 149).
            
            
               16.Alaline struktureeritud koostöö:
            
            
               Nõukogu 6. märtsi 2018. aasta otsus (ÜVJP) 2018/340, millega koostatakse alalise struktureeritud koostöö raamistikus arendatavate projektide nimekiri (ELT L 65, 8.3.2018, lk 24).
            
            
               Nõukogu 19. novembri 2018. aasta otsus (ÜVJP) 2018/1797, millega muudetakse ja ajakohastatakse otsust (ÜVJP) 2018/340, millega koostatakse alalise struktureeritud koostöö raamistikus arendatavate projektide nimekiri (ELT L 294, 21.11.2018, lk 18).
            
            
               Nõukogu 12. novembri 2019. aasta otsus (ÜVJP) 2019/1909, millega muudetakse ja ajakohastatakse otsust (ÜVJP) 2018/340, millega koostatakse alalise struktureeritud koostöö raamistikus arendatavate projektide nimekiri (ELT L 293, 14.11.2019, lk 113).
            
            
               17.ITERi Euroopa ühisettevõte:
            
            
               Nõukogu 27. märtsi 2007. aasta otsus (Euratom) 2007/198, millega luuakse ITERi ja tuumasünteesienergeetika arendamise Euroopa ühisettevõte ning antakse sellele eelised (ELT L 90, 30.3.2007, lk 58).
            
         
         
            
               18.Programm „EL tervise heaks“:
            
            
               Euroopa Parlamendi ja nõukogu 24. märtsi 2021. aasta määrus (EL) 2021/522, millega luuakse liidu tervisevaldkonna tegevusprogramm (programm „EL tervise heaks“) ajavahemikuks 2021–2027 ja tunnistatakse kehtetuks määrus (EL) nr 282/2014 (ELT L 107, 26.3.2021, lk 1).“
            
         
         
            
                  
                     (1)
                  
                        Määrus (EL) nr 1285/2013 jäetakse käesolevasse lisasse alles tulenevalt määruse (EL) nr 2021/696 artikli 110 lõikest 1. 
               
               
                  
                     (2)
                  
                        Määrus (EL) nr 377/2014 jäetakse käesolevasse lisasse alles tulenevalt määruse (EL) nr 2021/696 artikli 110 lõikest 1.
               
               
                  
                     (3)
                  
                        Määrus (EL) nr 283/2014 jäetakse käesolevasse lisasse alles tulenevalt määruse (EL) 2021/1153 (millega luuakse Euroopa ühendamise rahastu ning tunnistatakse kehtetuks määrused (EL) nr 1316/2013 ja (EL) nr 283/2014) artikli 27 lõikest 2.